**ԱՄՓՈՓԱԹԵՐԹ**

**ԷԼԵԿՏՐԱՏԵՂԱԿԱՅԱՆՔՆԵՐԻ ՍԱՐՔՎԱԾՔԻ ԿԱՆՈՆՆԵՐԸ ՀԱՍՏԱՏԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

|  |  |  |  |  |
| --- | --- | --- | --- | --- |
| 1. Ֆինանսների նախարարություն | | | 14.11.2022թ. | |
| № 01/11-4/19712-2022 | |
| Դիտողություններ և առաջարկություններ չունի: |  | | | |
| 2. Էկոնոմիկայի նախարարություն | | | 21.11.2022թ. | |
| № 01/18793-2022 | |
| 1. Հավելվածի ամբողջ տեքստում առաջարկում ենք վերանայել ՀՀ կառավարության 2006 թվականի դեկտեմբերի 21-ի N 1943-Ն որոշմամբ հաստատված «Էլեկտրատեղակայանքների սարքվածքին ներկայացվող ընդհանուր պահանջներ», ՀՀ կառավարության 2008 թվականի սեպտեմբերի 4-ի «Էլեկտրական բաշխիչ սարքերին և ենթակայանների սարքվածքին ներկայացվող պահանջների տեխնիկական կանոնակարգը հաստատելու մասին» N 1033-Ն, ՀՀ կառավարության 2006 թվականի նոյեմբերի 23-ի «Էլեկտրակայանքների շահագործման անվտանգության կանոններ տեխնիկական կանոնակարգը հաստատելու մասին» N 1933-Ն, ՀՀ կառավարության 2008 թվականի հունվարի 17-ի «Էլեկտրակայանքների պաշտպանության և ավտոմատիկայի սարքվածքին ներկայացվող պահանջների տեխնիկական կանոնակարգը հաստատելու մասին» N 42-Ն և ՀՀ կառավարության 2007 թվականի հուլիսի 12-ի N 961-Ն որոշմամբ հաստատված «Էլեկտրական էներգիայի հաղորդաբաշխման վերաբերյալ» տեխնիկական կանոնակարգերին հղում կատարելու նպատակահարմարությունը՝ հաշվի առնելով այն հանգամանքը, որ նշված իրավական ակտերը սույն նախագծով ուժը կորցրած են ճանաչվում։ | | Ընդունվել է։  Խմբագրվել է։ | | |
| 1. Հավելվածի 9-րդ կետում «պետք է համապատասխանեն» բառերից հետո ավելացնել «ԵԱՏՄ համապատասխան տեխնիկական կանոնակարգերով սահմանված պահանջներին» բառերը։ | | Ընդունվել է։  Խմբագրվել է։ | | |
| 1. Հավելվածի 179-րդ կետի 2-րդ պարբերությամբ «ստանդարտացման նորմատիվ փաստաթղթերով» ձևակերպումը վերանայման անհրաժեշտություն ունի, քանի որ ստանդարտացման փաստաթղթերը կամավոր կիրառման փաստաթղթեր են (բացառությամբ դրանց՝ համապատասխան տեխնիկական կանոնակարգի կիրարկումն ապահովող մեթոդների) և նորմատիվ բնույթ չունեն։ Նույն տրամաբանությամբ վերանայման անհրաժեշտություն է առկա 459-րդ, 546-րդ կետերում։ | | Ընդունվել է։  Խմբագրվել է։ | | |
| 1. Հավելվածի 193-րդ կետով սահմանված պահանջի համաձայն մալուխների միացումներն ու ծայրակցումները պետք է դիմակայեն մալուխային գծերի փորձարկման լարումներին և համապատասխանեն ազգային ստանդարտների պահանջներին, մինչդեռ կոնկրետ ստանդարտների հղումներ/նշագրեր առկա չեն, ուստի անհրաժեշտ է հստակեցնել և սահմանել կոնկրետ ստանդարտների նշագրերը։ Նույն տրամաբանությամբ վերանայման անհրաժեշտություն է առկա 368-րդ կետում, 369-րդ կետի 2-րդ պարբերության մեջ, 372-րդ կետում, 373-րդ կետի 1-ին ենթակետում, 398-րդ, 439-րդ կետերում, 18-րդ Հավելվածով սահմանված «պողպատե մետաղաճոպան» տողում, 446-րդ կետի 4-րդ ենթակետում, 464-րդ, 577-րդ կետերում, 143-րդ կետի 3-րդ մասում, 145-րդ կետում և այլ նման բովանդակություն սահմանող կետերում | | Ընդունվել է։  Խմբագրվել է։ | | |
| 1. Հավելվածի 36-րդ կետով սահմանված պահանջում անհրաժեշտ է հստակեցնել սարքավորման համար գործող ստանդարտի նշագիրը: | | Չի ընդունվել։  Կանոնների բոլոր 36–րդ կետերում դիտողության նշված բովանդակությունը չի հայտնաբերվել։ | | |
| 1. Հստակեցման անհրաժեշտություն ունեն Հավելվածի 70-րդ կետի 3-րդ պարբերությամբ, 89-րդ կետով սահմանված «պետական ստանդարտներ» եզրույթը, քանի որ ոլորտը կարգավորող օրենսդրությամբ նման եզրույթ առկա չէ | | Ընդունվել է։  Խմբագրվել է։ | | |
| 1. Հավելվածով տվյալ իրավական ակտի կարգավորման օբյեկտ հանդիսացող արտադրատեսակներից մի մասը հանդիսանում են ԵԱՏՄ տեխնիկական կանոնակարգերի օբյեկտներ, ուստի դրանց մասով սույն իրավական ակտում սահմանված պահանջները (ներառյալ ստանդարտներն ու համապատասխանության գնահատման փաստաթղթերին առնչվող պահանջները) չպետք է կրկնորդեն կամ սահմանեն լրացուցիչ պահանջներ։ Այս տեսանկյունից առաջարկում ենք դիտարկել «Ցածրավոլտ սարքավորումների անվտանգության մասին» (ՄՄ ՏԿ 004/2011), «Տեխնիկական միջոցների էլեկտրամագնիսական համատեղելիություն» (ՄՄ ՏԿ 020/2011), «Էլեկտրատեխնիկայի և ռադիոէլեկտրոնիկայի արտադրատեսակներում վտանգավոր նյութերի կիրառումը սահմանափակելու մասին» (ՄՄ ՏԿ 037/2016), «Քսանյութերին, յուղերին և հատուկ հեղուկներին ներկայացվող պահանջների մասին» (ՄՄ ՏԿ 030/2012), «Պայթունավտանգ միջավայրում սարքավորումների անվտանգության մասին» (ՄՄ ՏԿ 012/2011) ԵԱՏՄ տեխնիկական կանոնակարգերը և առաջնորդվել դրանցով սահմանված պահանջներով։ | | Առաջարկն ընդունելի է, սակայն նշված նյութերի դիտարկումը զգալի ժամանակ է պահանջում, քանի որ այս Կանոնների նախորդ հանդիսացող տեխնիկական կանոնակարգն ընդունելիս այդպիսի պահանջներ առկա չեն եղել**։** Լրամշակումն իրականանալի է, բայց դրա համար անհրաժեշտ է ժամանակ և ռեսուրսներ։Հետևաբար, նպատակահարմար ենք գտնում դրանց անդրադառնալ հետագայում՝ որոշման մեջ փոփոխություն կատարելու միջոցով: | | |
| 1. Հավելվածի ամբողջ տեքստում «չափիչ սարք» եզրույթը անհրաժեշտ է փոխարինել «չափման միջոց» եզրույթով։   Բացի այդ, Հավելվածում առկա են օրենսդրական չափագիտության ոլորտում ընդգրկված չափման միջոցներին վերաբերող պահանջներ։ Անհրաժեշտ է սահմանել վերջիններիս «Չափումների միասնականության ապահովման մասին» օրենքով սահմանված պահանջներին համապատասխանության դրույթ։ Նշյալ չափման միջոցները օրենսդրական չափագիտության ենթակա ոլորտներում կիրառվող չափման միջոցներ են և պետք է համապատասխանեն օրենսդրությամբ սահմանված պահանջներին, այն է՝ պարտադիր չափման միջոցի տեսակի հաստատում, ստուգաչափում։ | | Ընդունվել է։  Խմբագրվել է։ | | |
| 1. Հավելվածում վկայակոչված հետևյալ ստանդարտները չեն գործում Հայաստանի Հանրապետությունում ազգային ստանդարտի կարգավիճակով․   ԳՕՍՏ Ռ 50571.12-96, ԳՕՍՏ Ռ 58144-2018 (Հայաստանի Հանրապետությունում գործում է ԳՕՍՏ 6709-72 ստանդարտը), ԳՕՍՏ Ռ 50462-2009, ԳՕՍՏ Ռ 50571.16-2019, ԳՕՍՏ Ռ 53320-2009, ուստի վերոնշյալ ստանդարտները Հայաստանի Հանրապետությունում գործողության մեջ դնելու անհրաժեշտության դեպքում պետք է համապատասխան հիմնավորմամբ դիմել «Ստանդարտացման և չափագիտության ազգային մարմին» ՓԲ ընկերությանը:  Առաջարկում ենք հաշվի առնել, որ ստորև ներկայացվող ստանդարտները փոխարինվել են դրանց արդիականացված տարբերակներով․  ԳՕՍՏ 12.1.030 ստանդարտը փոխարինվել է ՀՍՏ 12․1․03-2004 ստանդարտով,  ԳՕՍՏ Ռ 50571.11 ստանդարտը փոխարինվել է ԳՕՍՏ Ռ 50571․7․701-2013 ստանդարտով,  ԳՕՍՏ 13109-97 ստանդարտը փոխարինվել է ԳՕՍՏ 32144-2013 ստանդարտով,  ԳՕՍՏ 9.602-89 ստանդարտը փոխարինվել է ԳՕՍՏ 9.602-2016 ստանդարտով,  ԳՕՍՏ 5985-79 ստանդարտը փոխարինվել է ԳՕՍՏ 5985-2022 ստանդարտով,  ԳՕՍՏ 17216-71 ստանդարտը փոխարինվել է ԳՕՍՏ 17216-2001 ստանդարտով,  ԳՕՍՏ 30206-94 ստանդարտը փոխարինվել է ԳՕՍՏ 31819.22-2012 ստանդարտով,ԳՕՍՏ 12.2.020 ստանդարտը փոխարինվել է ԳՕՍՏ 31610․0-2019 ստանդարտով,  ԳՕՍՏ 22782.4 ստանդարտը փոխարինվել է ԳՕՍՏ 30852.3-2002 ստանդարտով  ՀՍՏ ԳՕՍՏ ԻԷԿ 60598-2-22-2012 ստանդարտը փոխարինել ԳՕՍՏ ԻԷԿ 60598-2-22-2012 ստանդարտով,  ԳՕՍՏ 12․1․011 ստանդարտը փոխարինվել է ԳՕՍՏ 31610․20-1-2020 ստանդարտով,  ԳՕՍՏ 27661-88 ստանդարտը փոխարինվել է ԳՕՍՏ 27661-2017 ստանդարտով,  ԳՕՍՏ 6370-83 ստանդարտը փոխարինվել է ԳՕՍՏ 6370-2018 ստանդարտով,  ԳՕՍՏ 839-80 ստանդարտը փոխարինվել է ԳՕՍՏ 839-2019 ստանդարտով: | | Ընդունվել է:  Լրամշակվել է:  Կանոններում նշված բոլորստանդարտները գործող են։ Առաջարկի հիման վրա ԳՕՍՏ-երի մի մասը փոխարինվել են ՀՀ ազգային ստանդարտի կարգավիճակով գործող ստանդարտներով։  ՀՀ ազգային ստանդարտի կարգավիճակ չունեցող ստանդարտների մասով կներկայացվի առաջարկ՝ այդ ստանդարտները ներառել ՀՀ ստանդարտների ազգային կատալոգում։ | | |
| 1. Միևնույն ժամանակ, առաջարկում ենք նաև ՀՀ կառավարության որոշման նախագծի 2-րդ կետում Հայաստանի Հանրապետության կառավարության 2021 թվականի ապրիլի 22-ի Հայաստանի Հանրապետության մի շարք որոշումներ ուժը կորցրած ճանաչելու մասին» № 634-Ն որոշման նշված ենթակետերն ուժը կորցրած ճանաչել՝ հղում անելով ոչ միայն այդ որոշման 1-ին, այլ համապատասխանաբար նաև նույն որոշման 2-րդ կետին։ | | Ընդունվել է:  Խմբագրվել է: | | |
| 3. Շրջակա միջավայրի նախարարություն | | | | 22.11.2022թ. |
| № 1/04.7/14952-2022 |
| 1. Նախագծի հավելվածի 2-րդ գլխի 33-րդ կետում «տնկարկ» հասկացությունը ներկայացվում է որպես բնական կամ արհեստական ծառերով կամ թփերով պատված տարածքներ, այգիներ ու զբոսայգիներ, սակայն տնկարկն իրենից ներկայացնում է արհեստական հիմնադրված միատարր անտառային զանգված, առաջարկում եմ խմբագրել նշված հասկացությունը, | Ընդունվել է։  Խմբագրվել է։ | | |  |
| 1. Նախագծի հավելվածի 281-րդ կետում անհրաժեշտ է հստակեցնել «ծառերի թփեր» բառերը, իսկ 566-րդ կետում առաջարկում եմ «գերակա ծառատեսակ» բառերը փոխարինել «առաջին շարահարկ» բառերով | Ընդունվել է։  Խմբագրվել է։ | | |  |
| 1. Աղյուսակ N 31-ից հետո «անտառաստեղծ ծառեր» բառերն առաջարկում եմ փոխարինել «անտառկազմող ծառատեսակներ» բառերով, միաժամանակ հստակեցնելով «փիճի» և «բրգաձև սոճի» ծառատեսակները, քանի որ նման ծառատեսակներ չկան, | Ընդունվել է։  Խմբագրվել է։ | | |  |
| 1. Նախագծի հավելվածի 567-րդ կետում նշված է, որ տեղակայումն ավարտելուց հետո անտառուղիների լանջերի խախտման տեղերում պետք է տնկվեն թփուտային տեսակներ, սակայն հստակեցված չէ, թե ում կողմից և ինչ միջոցների հաշվին է տնկվում կամ ում կողմից է որոշվում տնկվելիք թփերի տեսակները: | Չի ընդունվել:  Դիտողությունն ԷՍԿ-ին չի վերաբերում, քանի որ նախագծային հարց չէ։ | | | |
| 4. Արտակարգ իրավիճակների նախարարություն | | | | 15.11.2022թ. |
| № 01/5/2/7867-2022 |
| Վերաշարադրել մաս 2, բաժին 6, գլուխ 43, հոդված 497-ի վերջին պարբերությունը հետևյալ կերպ՝ Հատուկ բեռնվածքների թվին են դասվում այն բեռնվածքները, որոնք առաջանում են հաղորդալարերի և մետաղաճոպանների խզման դեպքում, ինչպես նաև սեյսմիկ ազդեցությունների ժամանակ: | Ընդունվել է։  Խմբագրվել է։ | | | |
| 1. Վերարաշարադրել մաս 2, բաժին 6, գլուխ 43,  հոդված 498-ի վերջին պարբերության 5 մասը հետևյալ կերպ՝   Սեյսմավտանգ տարածաշրջաններում տեղակայված հենարանների հաշվարկ պետք է կատարվի տվյալ տարածաշրջանի համար շինարարական նորմերին համապատասխան: Ընդ որում, հաշվարկային բեռնվածքները սառցակեղևի կշռից, բնականոն ռեժիմներում հաղորդալարերի և մետաղաճոպանների ձգաուժից բազմապատկվում են զուգակցման y=0,8 գործակցով: | Ընդունվել է։  Խմբագրվել է։ | | | |
| 1. Վերաշարադրել մաս 4, բաժին 3, գլուխ 10, հոդված 37-ը հետևյալ կերպ***՝***   ԲՍ-ը և ԵԿ-ը սեյսմավտանգ տարածաշրջաններում իրականացնելիս սարքավորունմերի համար պետք է կիրառել էլեկտրատեղակայանքի սեյսմակայունությունը բարձրացնող հատուկ միջոցներ: | Ընդունվել է։  Խմբագրվել է։ | | | |
| Վերաշարադրել մաս 4, բաժին 3, գլուխ 20, հոդված 198-ը հետևյալ կերպ՝ Ցուրտ կլիմայով, սեյսմավտանգ տարածաշրջաններում պետք է կիրառվեն համապատասխան կատարողական (արտադրողական) տրանսֆորմատորներ: | Ընդունվել է։  Խմբագրվել է։ | | | |
| 5. Բարձր տեխնոլոգիական արդյունաբերության նախարարություն | | | | 04.11.2022թ. |
| № 01/12/9439-2022 |
| Դիտողություններ և առաջարկություններ չունի: |  | | |  |
| 6. Առողջապահության նախարարություն | | | | 16.11.2022թ.. |
| № ԱԱ/04/27360-2022 |
| 1. «Մաս 2. Էլեկտրական էներգիայի հաղորդաբաշխմանը ներկայացվող պահանջներ»-ի 368-րդ կետն առաջարկում եմ խմբագրել, հաշվի առնելով, որ ՕԳ-ի նախագծմանը, շինարարությանը, վերակառուցմանը և շահագործմանը ներկայացվող պահանջները սանիտարական կանոններով և նորմերով չեն կարող սահմանվել, | Ընդունվել է։  Խմբագրվել է։ | | | |
| 2. «Մաս 5. Էլեկտրաուժային տեղակայանքներին ներկայացվող պահանջներ»-ի 33-րդ կետի 1-ին ենթակետն առաջարկում եմ խմբագրել, հաշվի առնելով, որ աշխատատեղերում օդի ջերմաստիճանին ներկայացվող պահանջները սահմանված են նաև Հայաստանի Հանրապետության առողջապահության նախարարի 2005 թվականի սեպտեմբերի 16-ի թիվ 842-Ն հրամանով, | Ընդունվել է։  Խմբագրվել է։ | | | |
| 3. «Մաս 7. Հատուկ տեղակայանքների էլեկտրասարքավորումներին ներկայացվող պահանջներ»-ի 159-րդ կետի 1-ին և 169-րդ կետի 2-րդ ենթակետերն առաջարկում եմ խմբագրել, հաշվի առնելով, որ կազմակերպությունների աշխատատեղերում աշխատանքային գոտու օդում քիմիական նյութերի սահմանային թույլատրելի կոնցենտրացիաները սահմանված են Հայաստանի Հանրապետության առողջապահության նախարարի 2010 թվականի դեկտեմբերի 6-ի թիվ 27-Ն հրամանով: | Ընդունվել է։  Խմբագրվել է։ | | | |

|  |  |  |
| --- | --- | --- |
| 7. Քաղաքաշինության կոմիտե | | 18.11.2022թ |
| № 01/14.2/12832-2022 |
| 1. Հավելվածում վկայակոչված փաստաթղթերը պետք է համապատասխանեցնել «Նորմատիվ իրավական ակտերի մասին» օրենքի 18-րդ հոդվածի 6-րդ մասին, որի համաձայն՝ ենթաօրենսդրական նորմատիվ իրավական ակտի կրճատ անվանումը հիշատակելիս դրանում հետևյալ հաջորդականությամբ ներառվում են այդ ակտն ընդունող մարմնի անվանումը, ընդունման տարին, ամիսը, ամսաթիվը, ակտի հերթական համարը, բնույթը և տեսակը, | Ընդունվել է։  Խմբագրվել է։ |  |
| 1. 12-րդ և 443-րդ կետերում «ՀՀ քաղաքաշինության նախարարի 2001 թվականի հոկտեմբերի 1-ի N 82 հրամանով ուժի մեջ մտած ՀՀՇՆ II-08.03-96 «Արհեստական և բնական լուսավորում» պահանջների համաձայն» բառերը փոխարինել «ՀՀ քաղաքաշինության պետական կոմիտեի նախագահի 2017 թվականի ապրիլի 13-ի N 56-Ն հրամանով հաստատված ՀՀՇՆ 22-03-2017 «Արհեստական և բնական լուսավորում» շինարարական նորմերով սահմանված պահանջներին համապատասխան» բառերով`  * 202-րդ կետի 5-րդ ենթակետում «ՀՀ քաղաքաշինության նախարարի 2001 թվականի հոկտեմբերի 1-ի N 82 հրամանով ուժի մեջ մտած ՀՀՇՆ II-8.04.01-97 «Շենքերի և կառուցվածքների հրդեհային անվտանգություն»-ին համապատասխան.» բառերը փոխարինել «ՀՀ քաղաքաշինության նախարարի 2014 թվականի մարտի 17-ի N 78-Ն հրամանով հաստատված ՀՀՇՆ 21-01-2014 «Շենքերի և կառուցվածքների հրդեհային անվտանգություն» շինարարական նորմերին համապատասխան» բառերով, * 204-րդ և 206-րդ կետերում «ՍՆԻՊ II-89 «Արդյունաբերական ձեռնարկությունների գլխավոր հատակագծեր»-ին համապատասխան» բառերը փոխարինել «ՀՀ քաղաքաշինության նախարարի 2003 թվականի մայիսի 23-ի N 32-Ն հրամանով հաստատված ՀՀՇՆIII-9.02.02-03 «Արդյունաբերական կազմակերպությունների գլխավոր հատակագծեր» շինարարական նորմերին համապատասխան» բառերով   334-րդ և 339-րդ կետերում «ՍՆիՊ 21-01 «Շենքերի և սենքերի հրդեհային անվտանգությունը» բառերը փոխարինել «ՀՀ քաղաքաշինության նախարարի 2014 թվականի մարտի 17-ի N 78-Ն հրամանով հաստատված ՀՀՇՆ 21-01-2014 «Շենքերի և կառուցվածքների հրդեհային անվտանգություն» շինարարական նորմերի» բառերով, | Ընդունվել է։  Խմբագրվել է։  Ընդունվել է։  Խմբագրվել է։  Ընդունվել է։  Խմբագրվել է։  Ընդունվել է։  Խմբագրվել է։ |  |
| 1. Ամբողջ տեքստում «նորմ» բառը փոխարինել «նորմեր» բառով: | Ընդունվել է։  Խմբագրվել է։ |  |
| 8. Հանրային ծառայությունները կարգավորող հանձնաժողով | | 09.11.2022թ. |
| № 01/14.2/12832-2022 |
| Առաջարկում ենք էլեկտրատեղակայանքների սարքվածքի կանոնների «էլեկտրաընդունիչների կարգեր և էլեկտրամատակարարման հուսալիության ապահովում» 5-րդ գլխի 41-րդ կետում «ՀՀ հանրային ծառայությունները կարգավորող հանձնաժողովի հունվարի 5, 2022թ-ի № 4-Ն որոշմամբ» բառերը փոխարինել «ՀՀ հանրային ծառայությունները կարգավորող հանձնաժողովի 2019 թվականի դեկտեմբերի 25-ի № 523-Ն որոշմամբ» բառերով: | Ընդունվել է։  Խմբագրվել է։ |  |
| 9. Քաղաքաշինության, տեխնիկական և հրդեհային անվտանգության տեսչական մարմին | | 30.11.2022թ. |
| № ՔՏՄ/06.1.2/19940-22 |
| Առաջարկություններ չունի |  |  |
| 10. Արդարադատության նախարարություն | | 21.12.2022թ. |
| № 01/27.1/57180-2022 |
| 1.Նախագծի նախաբանում որպես նախագծի ընդունման իրավական հիմք նշված է «Էներգետիկայի մասին» օրենքի 5.1-րդ հոդվածի 2-րդ մասը, որի 1-ին կետի համաձայն՝ կառավարության լիազորած մարմինն էներգետիկայի բնագավառում՝ մշակում և Հայաստանի Հանրապետության կառավարության հաստատմանն է ներկայացնում Հայաստանի Հանրապետության **էներգետիկայի բնագավառի զարգացման** **ռազմավարական ծրագրերը**: Սույն դեպքում, անհրաժեշտ է հստակ նշել 5.1-րդ հոդվածի 2-րդ մասի համապատասխան կետը, որին հղում է կատարվում:  Միևնույն ժամանակ «Էներգետիկայի մասին» Հայաստանի Հանրապետության օրենքի 5.1-րդ հոդվածի 2-րդ մասի «բ» կետի համաձայն՝ Հայաստանի Հանրապետության կառավարության լիազորած մարմինն էներգետիկայի բնագավառում՝ **մշակում և Հայաստանի Հանրապետության կառավարության հաստատմանն է ներկայացնում** իր իրավասությունների շրջանակից բխող՝ էներգետիկայի բնագավառի նորմատիվ իրավական ակտերը, այդ թվում՝ էներգետիկ օբյեկտների շահագործման և անվտանգության կանոններն ու պահանջները:  Սույն դրույթով, ըստ էության, համապատասխան մարմնին **վերապահվում է նորմատիվ իրավական ակտերի, այդ թվում՝ էներգետիկ օբյեկտների շահագործման և անվտանգության կանոնների ու պահանջների մշակման լիազորություն**, որով նաև սահմանվում է, որ նշված իրավական ակտերը ներկայացվում է Կառավարության հաստատմանը, **սակայն դրանով Կառավարությանն ուղղակիորեն չի տրվում հիշյալ կանոնները հաստատելու լիազորություն**:  Նշվածը հաշվի առնելով՝ անհրաժեշտ է նախագծի նախաբանում նշել այն լիազորող նորմը, որով Կառավարությունը ուղղակիորեն լիազորված է հաստատելու համապատասխան կանոնները:  Միաժամանակ, նախագծի նախաբանում «օրենքի» բառից առաջ նշված «Հայաստանի Հանրապետության» բառերն անհրաժեշտ է հանել՝ նկատի ունենալով «Նորմատիվ իրավական ակտերի մասին» ՀՀ օրենքի 18-րդ հոդվածի պահանջները: | Չի ընդունվել:  Լիազոր մարմինը Էներգետիկայի մասին» օրենքի 5.1-ին հոդվածի 2-րդ մասի բ) ենթակետով մշակում և Հայաստանի Հանրապետության կառավարության **հաստատմանն է** ներկայացնում իր իրավասությունների շրջանակից բխող՝ էներգետիկայի բնագավառի նորմատիվ իրավական ակտերը, այդ թվում՝ էներգետիկ օբյեկտների շահագործման և անվտանգության կանոններն ու պահանջները, ինչն ենթադրում է, որ դրանք Կառավարության կողմից ենթակա են ընդունման։ | |
| 2.Նախագծի 2-րդ կետում «ճանաչել» բառից հետո նշված «Հայաստանի Հանրապետությանկառավարության» բառերը կրկնվում են:  Նախագծի 2-րդ կետում «և 2-րդ կետերի» բառերն անհրաժեշտ է փոխարինել «կետի» բառով՝ նկատի ունենալով, որ ՀՀ կառավարության 2021 թվականի ապրիլի 22-ի №634-Ն որոշման 2-րդ կետը ենթակետեր չունի: Այդ առումով պետք է նախատեսել դրույթ՝ նշված որոշման 2-րդ կետից հանել «8-րդ, 10-րդ,», «16-րդ,», «20-րդ,», «22-րդ,» և «և 24-րդ» բառերը: | Ընդունվել է:  Խմբագրվել է: |  |
| 3. «Նորմատիվ իրավական ակտերի մասին» ՀՀ օրենքի 15-րդ հոդվածի 2-րդ մասի համաձայն՝ «Նորմատիվ իրավական ակտում միևնույն միտքն արտահայտելիս կիրառվում են միևնույն բառերը, տերմինները կամ բառակապակցությունները` **որոշակի հերթականությամբ:**  Նախագծի 1-ին կետով հաստատվող հավելվածի (այսուհետ՝ Հավելված) Մաս 1-ի «ՀԱՍԿԱՑՈՒԹՅՈՒՆՆԵՐ ԵՎ ՀԱՊԱՎՈՒՄՆԵՐ» բաժնի 4-րդ կետում սահմանվում է «անհամասեռ կառուցվածքով հողի համարժեք տեսակարար դիմադրություն» հասկացությունը: Այդ առումով հայտնում ենք, որ տեքստում **նման բառերի հաջորդականությամբ** հասկացություն չի կիրառվում: Նույն դիտողությունը վերաբերում է նաև հավելվածի Մաս 1-ի 13-րդ, 15-րդ, 17-րդ, 24-րդ, 30-րդ, 35-րդ, 45-րդ, 59-րդ, 61-րդ, 66-րդ, 67-րդ, 69րդ, 76-րդ, 81-րդ, 84-րդ, 87-րդ, 88-րդ կետերին, Մաս 2-ի 22-րդ կետին, 25-րդ կետի 7-րդ ենթակետին, 26-րդ, 29-րդ կետերին, 37-րդ կետի 6-րդ, 12-րդ, 13-րդ, 14-րդ ենթակետերին: Այդ առումով գտնում ենք, որ վերոնշյալ կետերում նշված հասկացություններն անհրաժեշտ է խմբագրել՝ համապատասխանեցնելով տեքստում կիրառվող հասկացություններին կամ հանել, եթե նման հասկացություններ չեն կիրառվում տեքստում: Ելնելով վերոգրյալից կարծում ենք, որ անհրաժեշտ է վերանայել բոլոր Մասերի սահմանված հասկացությունները: | Ընդունվել է։  Խմբագրվել է։ | |
| 4. Հավելվածի Մաս 1-ի 18-րդ կետում վկայակոչված են ԳՕՍՏ 31260 ստանդարտը: Այդ առումով Հավելվածի 18-րդ կետում անհրաժեշտ է նշել այն իրավական նորմատիվ ակտի կրճատ անվանումը, որով հաստատվում է վկայակոչված ստանդարտը: Նույն դիտողությունը վերաբերում է ամբողջ տեքստին: Հիշյալ դիտողությունը բխում է «Նորմատիվ իրավական ակտերի մասին» ՀՀ օրենքի 17-րդ հոդվածի 8-րդ մասի պահանջներից: | Ընդունվել է։  Խմբագրվել է։ | |
| 5. Հավելվածի Մաս 1-ի 199-րդ կետից անհրաժեշտ է հանել «(ՀՀ կառավարության 2005 թվականի փետրվարի 3-ի N 150-Ն որոշում)» բառերը, քանի որ նշված որոշումն ուժը կորցրել է ՀՀ կառավարության 2015 թվականի մարտի 19-ի N 285-Ն որոշմամբ: | Ընդունվել է։  Խմբագրվել է։ |  |
| 6. Հավելվածի Մաս 2-ի 143-րդ և 368-րդ կետերում անհրաժեշտ է նշել ՀՀ կառավարության 1998 թվականի մայիսի 26-ի N 313 և 2000 թվականի մայիսի 18-ի N 249 որոշումների կրճատ անվանումները: Հիշյալ դիտողությունը բխում է «Նորմատիվ իրավական ակտերի մասին» ՀՀ օրենքի 18-րդ հոդվածի 7-րդ մասի պահանջներից: Նույն դիտողությունը վերաբերում է ամբողջ տեքստին: | Ընդունվել է։  Խմբագրվել է։ |  |
| 7. Հավելվածի Մաս 2-ի 398-րդ կետում նշված է «ՀՀ կառավարության 2006 թվականի ԷՍԿ-ի 1 Մաս 1. «Էլեկտրատեղակայանքների սարքվածքին ներկայացվող պահանջներ» Կանոններ»-ը: Այդ առումով անհրաժեշտ է հստալ նշել այն իրավական ակտի կրճատ անվանումը, որով հաստատվել է նշված Կանոնները: | Ընդունվել է։  Խմբագրվել է։ |  |
| 8. Հավելվածի Մաս 3-ի 14-րդ կետում «**1943**» թիվն անհրաժեշտ է փոխարինել «**1943-Ն**» բառերով: Հարկ է նշել, որ «Նորմատիվ իրավական ակտերի մասին» ՀՀ օրենքի 11-րդ հոդվածի համաձայն՝ իրավական ակտի վավերապայմաներից է՝ նշում իրավական ակտի բնույթի մասին: | Ընդունվել է։  Խմբագրվել է։ |  |
| 9. Հավելվածի Մաս 5-ի 6-րդ կետում անհրաժեշտ է նշել ՀՀ տարածքային կառավարման և արտակարգ իրավիճակների նախարարի 2015 թվականի հունիսի 18-ի N 595-Ն հրամանի և 33-րդ կետի 1-ին ենթակետում ՀՀ քաղաքաշինության նախարարի 2004 թվականի օգոստոսի 4-ի N 83-Ն հրամանի կրճատ անվանումները: Նույն դիտողությունը վերաբերում է նաև Հավելվածի Մաս 5-ի 38-րդ, 103-րդ, 130-րդ կետերին, Մաս 7-ի 12-րդ կետին: | Ընդունվել է։  Խմբագրվել է։ |  |
| 10. Հավելվածի Մաս 5-ի 247-րդ կետում «ՀՀ կառավարության 2005 թվականի դեկտեմբերի 15-ի «Ռադիոսարքավորումների և հեռահաղորդակցության վերջնակետային սարքավորումների տեխնիկական կանոնակարգը հաստատելու մասին» N **2298-Ն** որոշմամբ» բառերն անհրաժեշտ է փոխարինել «ՀՀ կառավարության 2005 թվականի դեկտեմբերի 15-ի N **2228-Ն** որոշմամբ» բառերով: | Ընդունվել է։  Խմբագրվել է։ |  |
| 11. Հավելվածի Մաս 6-ի 48-րդ կետում «ՀՀ կառավարության 2021 թվականի հունվարի 21-ի **թիվ 77** որոշմամբ» բառերն անհրաժեշտ է փոխարինել «ՀՀ կառավարության 2021 թվականի հունվարի 21-ի **թիվ 77-Ն** որոշմամբ» բառերով: | Ընդունվել է։  Խմբագրվել է։ |  |
| 12. Հավելվածի Մաս 7-ի 154-րդ կետում անհրաժեշտ է նշել ՀՀ արտակարգ իրավիճակների նախարարի 2015 թվականի հունիսի 18-ի հրամանի հերթական համարը: | Ընդունվել է։  Խմբագրվել է։ |  |
| 13. Հավելվածի ամբողջ տեքստում «ձեռնարկությունների» բառն իր բոլոր հոլովաձևերով անհրաժեշտ է փոխարինել «կազմակերպությունների» բառով՝ համապատասխան հոլովաձևերով՝ համաձայն ՀՀ քաղաքացիական օրենսգրքի պահանջների: | Ընդունվել է։  Խմբագրվել է։ |  |
| 11. Վարչապետի աշխատակազմ | | 20․01.2023թ. |
| № 02/12.4/1993-2023 |
| ***Տարածքային զարգացման և շրջակա միջավայրի հարցերի վարչություն*** | | |
| 1. Նախագծով հաստատվող հավելվածի՝ 2. 371-րդ կետում հղում է տրվում ՀՀ կառավարության 2007 թվականի հուլիսի 12-ի N 961-Ն որոշմամբ հաստատված «Էլեկտրական էներգիայի հաղորդաբաշխման վերաբերյալ» տեխնիկական կանոնակարգին, որը նախատեսվում է ուժը կորցրած ճանաչել ՀՀ կառավարության 2021 թվականի ապրիլի 22-ի N 634-Ն որոշման 1-ին կետի 10-րդ ենթակետով և Վարչապետի 2022 թվականի փետրվարի 17-ի N 186-Ա որոշմամբ հաստատված հավելվածի 5-րդ կետով:   Նույն դիտարկումը վերաբերում է նաև Նախագծով հաստատվող հավելվածի 288-րդ կետին, որում հղում է տրվում սույն Նախագծի 2-րդ կետով ուժը կորցրած ճանաչվող 2008 թվականի սեպտեմբերի 4-ի «Էլեկտրական բաշխիչ սարքերին և ենթակայանների սարքվածքին ներկայացվող պահանջներ» տեխնիկական կանոնակարգը հաստատելու մասին» N 1033-Ն որոշմանը: | Ընդունվել է։  Խմբագրվել է։ |  |
| 1. 247-րդ կետում հղում տրվող ՀՀ կառավարության որոշման տվյալները ճշգրտման կարիք ունեն: | Ընդունվել է։  Խմբագրվել է։ |  |
| 1. Նախագծին կից ներկայացված հիմնավորման մեջ նշվում է, որ «ՀՀ կառավարության 2006 թվականի նոյեմբերի 23-ի N 1939-Ն և 2007 թվականի դեկտեմբերի 27-ի N 1605-Ն որոշումներն ուժը կորցնելու անհրաժեշտությունը պայմանավորված է «Տեխնիկական կանոնակարգման մասին» ՀՀ օրենքով և «Եվրասիական տնտեսական միության մասին» պայմանագրով ամրագրված տեխնիկական կանոնակարգերի բովանդակության և կառուցվածքին չհամապատասխանելու հակասությամբ:», սակայն նախագծի կարգավորումները չեն վերաբերում վերոգրյալ որոշումներին:   Ինչ վերաբերում է այն հիմնավորմանը, որ սույն որոշման ընդունման և գործող որոշումներն ուժը կորցնելու անհրաժեշտությունը պայմանավորված է «Տեխնիկական կանոնակարգման մասին» ՀՀ օրենքով և ***«Եվրասիական տնտեսական միության մասին» պայմանագրով ամրագրված տեխնիկական կանոնակարգերի բովանդակության և կառուցվածքին չհամապատասխանելու հակասությամբ***, քանի որ նշյալ որոշումով սահմանվում են անվտանգության կանոններ, տեխնիկական պահանջներ, այլ ոչ թե արտադրանքի անվտանգությանը վերաբերող պահանջներ, ուստի դրանք չեն կարող հանդիսանալ տեխնիկական կանոնակարգ և չեն կարող ներառվել ԵԱՏՀ 28.01.2011թ-ի N 526 որոշմամբ սահմանված արտադրանքի միասնական ցանկում։», հարկ է նշել, որ ներկայացված նախագիծը գրեթե ամբողջությամբ, եթե ոչ նույնությամբ կրկնում է ուժը կորցրած ճանաչվող որոշումները: Ուստի՝ նախագիծը սույն տեսքով ընդունելը լրացուցիչ հիմնավորման անհրաժեշտություն ունի: | Պայմանավորված «Տեխնիկական կանոնակարգման մասին» օրենքով և ***«Եվրասիական տնտեսական միության մասին» պայմանագրով ամրագրված տեխնիկական կանոնակարգերի բովանդակության և կառուցվածքին չհամապատասխանելու հակասությամբ՝*** ՀՀ կառավարության 2021 թվականի ապրիլի 22-ի N 634-Ն որոշմամբ 2023թ. ապրիլի 23-ից ուժը կորցրած է ճանաչվելու ՀՀ կառավարության 2006 թվականի դեկտեմբերի 21-ի №1943-Ն, 2007 թվականի հուլիսի 12-ի №961-Ն, 2008 թվականի հունվարի 17-ի №42-Ն, 2008 թվականի սեպտեմբերի 4-ի №1033-Ն, 2009 թվականի հունվարի 15-ի №75-Ն և 2009 թվականի մայիսի 14-ի -ի №554-Ն որոշումները, քանի որ նշված որոշումներով հաստատված կանոնակարգերն այլևս չեն կարող համարվել կանոնակարգ։ Ուստի, նոր մշակված իրավական ակտով փաստացի փոխվում է հաստատվող փաստաթղթի կարգավիճակը (անվանումը)՝ կոչվում է կանոններ, սակայն չի փոխվում բովանդակությունը (անվտանգության և շահագործման պահանջները)։  Եվ քանի որ, էլեկտրաէներգետիկական համակարգն ունի առանձնահատկություններ ու յուրահատկություններ, և բնականաբար նոր ընդունվող իրավական ակտերը պետք է առնվազն ապահովեն գործող կարգավորումների շարունակականությունը, միաժամանակ կրելով անհրաժեշտ թարմացումներ։ Այդ իսկ պատճառով նոր իրավական ակտերն այս իմաստով չեն կարող արմատական տարբերություններ ունենալ։  Այս իմասով յուրաքանչյուր իրավական ակտում մասնագիտական խմբի կողմից կատարվել են ըստ անհրաժեշտության և չափի լրացումներ ու փոփոխություններ՝ դրանք համապատասխանեցնելով ներկա պահանջներին։ | |